Hydina (vtáctvo)

Hydina (iné názvy: hydhyd. in: Krátky slovník slovenského jazyka 2020. S. ; zastarano [bohemizmy]: drôbež, drúbeždrôbež. in: Slovník slovenského jazyka (Peciar)) je súhrnný názov určitých ľuďmi využívaných, spravidla chovaných (ale nie nevyhnutne len domácich) vtákov. Presnejšie definície hydiny sa rôznia (pozri nižšie), ale typickí predstavitelia hydiny (t. j. predstavitelia zahrnutí do hydiny vo všetkých definíciách) sú kura domáca, morka domáca, domáce husi a domáce kačice.

 Definícia 
Najčastejšie sa hydinou myslia hospodárske vtáky z taxónu Galloanserae (po slovensky sa Galloanserae niekedy nepresne označuje názvom hydina), čiže z radov kurotvaré/hrabavce (Galliformes/Rasores) a husotvaré/zúbkozobce/vrúbatkozobce (Anseriformes/Anseres), čiže konkrétne:
 z kurotvarých:
 kura domáca/kur domáci
 morka domáca/moriak domáci
 perlička domáca
 niekedy aj:
 japonská prepelica/domáca prepelica japonská (a prípadne aj domáca prepelka hnedá/prepelica virgínska/prepelica biela)
 páv domáci (ako prevažne okrasný vták sa však často nepovažuje za hydinu)
 a v širšom zmysle aj chované nedomáce kurotvaré, t. j.:
 bažant obyčajný/bažant poľovný
 jarabica poľná 
 z husotvarých: 
 domáca hus (t. j. hus domáca a domáca hus labutia)
 domáca kačica (t. j. kačica domáca a pižmová kačica)
Niektoré definície však do hydiny zahŕňajú aj:
 holuba domáceho z radu holubotvaré (Columbiformes), 
 prípadne aj pštrosa dvojprstého/pštrosa afrického z radu pštrosotvaré (Struthioniformes) patriaceho do bežcov, 
 a občas aj niektoré ďalšie vtáky, napríklad niektoré okrasné vtáky (labuť a mnohé iné, vrátane napr. už hore spomínaného páva a bažanta) a vtáky lovené na konzumáciu (divé kačice, divé husi a mnohé iné).

 Ukážky definícií 
Definície z právnych predpisov:
 „hydina“ sú vtáky, ktoré sa chovajú alebo držia v zajatí na: a) produkciu: i) mäsa; ii) konzumných vajec; iii) iných produktov; b) zazverenie pernatej lovnej zveri; c) účel šľachtenia vtákov používaných na typy produkcie uvedené v písmenách a) a b)Nariadenie Európskeho parlamentu a Rady (EÚ) 2016/429 z 9. marca 2016 o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“) 
 hydina sú kur[y], mor[ky], hus[i], kač[ice], bažant[y], prepel[ice]vyhláška Ministerstva pôdohospodárstva a rozvoja vidieka Slovenskej republiky č. 342/2013 Z. z. (z 23. októbra 2013), ktorou sa ustanovujú podrobnosti o registrácii hydiny a bežcov
„Hydina“ znamená vtáky chované na farmách vrátane vtákov, ktoré sa nepovažujú za domáce, ale ktoré sa chovajú ako domáce zvieratá, okrem vtákov bežcov (Ratitae).NARIADENIE EURÓPSKEHO PARLAMENTU A RADY (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu - Príloha I 
 hydinou sú druhy Gallus domesticus, morky, kačice, husi, perličky, kačice pižmové, bažanty, japonské prepelice.vyhláška Ministerstva pôdohospodárstva Slovenskej republiky č. 18/2001 (z 15. decembra 2000) o vykonávaní kontroly úžitkovosti, kontroly dedičnosti a testovania úžitkových vlastností, kontroly zdravia, kontroly dedičnosti a testovania zdravia, hodnotenia zovňajška hospodárskych zvierat, o založení a vedení plemennej knihy, založení a vedení plemenného registra, vedení predpísanej evidencie a o overovaní pôvodu hospodárskych zvierat  
 pod pojmom „hydina“ sa rozumie vtáctvo, morky, perličky, kačice, husi, prepelice, holuby a bažanty a jarabice a vtáky radu bežce (Ratitae), chované alebo držané v zajatí na účely chovu, produkcie mäsa alebo konzumných vajec, alebo na obnovu zásob zveri; pod pojmom „úžitková hydina“ sa rozumie hydina stará 72 hodín alebo viac, chovaná na účely produkcie mäsa a/alebo konzumných vajec alebo na obnovu zásob zveri2006/605/ES: Rozhodnutie Komisie zo 6. septembra 2006 o určitých ochranných opatreniach v súvislosti s obchodom s hydinou v rámci Spoločenstva určenou na obnovu zásob voľne žijúcej zveri [oznámené pod číslom K(2006) 3940] (od roku 2021 už rozhodnutie nie je platné)
 hydina sú sliepky, morky, perličky, husi a kačicezákon SNR č. 110/1972 Zb. o plemenitbe hospodárskych zviera (zákon už nie je platný)

Iné definície:
 Z hľadiska hospodárskeho využitia sa za hydinu považuje skupina malých pernatých hospodárskych zvierat. Rozdeľujeme ju na hrabavú a vodnú hydinu. V našich podmienkach sa z vodnej hydiny chová kačica a hus domáca. Z hrabavej hydiny je to najčastejšie kura domáca, perlička, morka, holub a ojedinele aj japonská prepelica, bažant, páv či pštros.POSPÍŠILOVÁ, Ľ. Domestikácia a význam chovu hydiny. in: Chovateľ č. 7-8 2011 S. 20, 21
 hydina – sa delí na vodnú a hrabavú. Hrabavá hydina – chov hrabavej hydiny môžeme rozdeliť na úžitkový a záujmovo-športový...Medzi hrabavú hydinu patria napr. kury, perličky a morky domáce. Hydina vodná – sem patria napr. husi a kačice domáce.hydina. in:
hydina - spoločný názov hospodársky významných vtákov z radov kurotvaré (kura, morka) a husotvaré (hus, kačica) chovaných na produkciu mäsa, vajec a pečene, vedľajšími produktmi sú perie a trus. Hydina sa tradične rozdeľuje na hrabavú (kurotvaré) a vodnú (husotvaré). K perspektívnym druhom hrabavej hydiny chovaným na produkciu kvalitného mäsa a konzumných vajec patria holuby, perličky, japonské prepelice, pštrosy a bažanty. (Poznámka: Text vyvoláva mylný dojem, že holuby a pštrosy patria medzi kurotvaré; v skutočnosti holuby patria do radu holubotvaré a pštrosy do radu pštrosotvaré.)
hydina - spoločný názov pre domestikované druhy vtákov z radu hrabavcov (Rasores) a zúbkozobcov (Anseres), šľachtené a chované pre mäso a peries. V praxi delíme hydinu na hrabavú (sliepka, morka, perlička) a vodnú (kačica a hus). Na Slovensku...[sa] pokusne začalo i s farmárskym chovom holubov, prepelíc a bažantov...V období feudalizmu...[sa m]orky chovali takmer výlučne na šľachtických hospodárstvach, rovnako perličky a pávy. (Poznámka: Text vyvoláva mylný dojem, že holuby patria medzi hrabavce alebo zúbkozobce; v skutočnosti holuby patria do radu holubotvaré.)hydina. in: Encyklopédia Slovenska II. 1978. S. 381
Hydina je zdomácnené, hospodársky užitočné vtáctvo. K hydine počítame hlavne sliepky (kuru domácu), morku, perličku, kačicu a hus. drůbež. in: Naučný slovník zemědělský 1 a-d. Praha: Ústav věděckotechnických informací... 1966. S. 1016 a nasl.
hydina, domáce vtáctvo. Delí sa na hydinu hrabavú, kráčavú, vodnú, okrasnú a holuby. Chová sa v hydinárňach pre úžitok (vajcia, mäso, tuky, perie). (Poznámka: Text neupresňuje, čo konkrétne do uvedených skupín hydiny patrí.)drůbež. in: Příruční slovník naučný I. 1962. S. 598
 Druhy vtákov, ktoré svojou úžitkovosťou majú značný národohospodársky význam a ktoré sú už pomerne dlho domestikované, nazývame všeobecne hydinou. Tento pojem zahrnuje niektoré úžitkové druhy vtákov jednak hrabavých (kurovitých), jednak zúbkatozobých (vodných) a napokon mäkkozobé (holuby).KOLDA, J. et al. Chov zvierat: anatómia a fyziológia hospodárskych zvierat - učebný text pre poľnohospodárske technické školy. Bratislava: Slovenské vydavateľstvo pôdohospodárskej literatúry, 1958, S. 269
Hydinu rozdeľujeme na kurovitú čiže hrabavú (sliepky, morky, perličky a pávy) a vodnú (husi a kačice).BUREŠ, J. et al. Chov zvierat - chov drobného hospodárskeho zvieratstva. Bratislava: Štátne pôdohospodarske nakladateľstvo, 1953, S. 7.
hydina, drúbež - udomácnelé vtáctvo, chované ako zvieractvo úžitkové (vtáci kurovití a vodní).hydina. in: Slovenský náučný slovník II. 1932. S. 155
Hydina. Predmetom chovu hydiny hrabavej je sliepka či kura domáca, morka, perlička, sekundárnejšie páv a z tzv. hydiny vodnej hus a kačica, veľmi vzácne labuť.Drůbež. in: Masarykův slovník naučný II. 1926. S. 397

 Delenie 
Jedna možnosť delenia hydiny je podľa taxónov (najmä radov), do ktorých patrí - pozri vyššie.

Iná možnosť delenia je takáto:
hydina v širšom zmysle:DOBŠINSKÝ, O. et al. Zoohygiena a prevence. Skripta, I. Díl, Praha: VŠZ, 1976
 hydina v užšom zmysle (najmä ak ide o domáce, t. j. domestikované, vtáky, označuje sa aj ako domáca hydina):
 hrabavá hydina v širšom zmysle:
 hrabavá hydina v užšom zmysle/kurovitá hydina (t. j. domáca hydina patriaca do radu kurotvaré)
 hrabavá hydina v najužšom zmysle - kura domáca a japonská prepelica
 kráčavá hydina - morka domáca a perlička domáca
 páv domáci 
 lietavá hydina - holub domáci
 behavá hydina (t. j. hydina patriaca do taxónu bežce) - pštros dvojprstý (behavá hydina sa alternatívne zaraďuje do divej hydiny)
 vodná hydina (t. j. domáca hydina patriaca do radu husotvaré) - domáce husi a domáce kačice
 okrasná hydina (t. j. vtáky z radov kurotvaré, husotvaré alebo holubotvaré chované na okrasné účely) - sem patrí veľa rôznych vtákov, pričom paralelne sem patria aj niektoré vtáky patriace do hydiny v užšom zmysle (najmä páv domáci a japonská prepelica, ale aj niektoré kury domáce, niektoré domáce husi, niektoré domáce kačice a niektoré holuby domáce) a do divej hydiny (napr. bažant obyčajný, jarabica poľná, divá perlička, niektoré divé prepelice, niektoré divé kačice, niektoré divé husi atď.)
 divá hydina (t. j. pernatá zver lovená - v niektorých prípadoch aj chovaná - na podobné účely ako domáca hydina, najmä na konzumáciu) - bažant obyčajný, jarabica poľná, divá perlička (t. j. perlička prilbatá), divé prepelice, divé kačice, divé husi, sluka a mnohé ďalšie

 Hlavní príslušníci hydiny 

 Z radu kurotvaré 
Kura domáca pochádza pravdepodobne z divého predka nazývaného kura divá bankívska/kura bankívska/kura bankivská (lat. Gallus gallus bankiva) z územia dnešnej Indie a Indonézie. Kvôli nízkemu generačnému intervalu patrí medzi popredných producentov mäsa. Nosivé hybridy sliepok sa využívajú na produkciu vajec.

Morka domáca má divého severoamerického predka nazývaného morka divá/moriak divý (Meleagris gallopavo), ktorý bol domestikovaný v oblasti Mexika. Morka domáca sa chová pre mäso.

Perlička domáca pochádza podľa starších klasifikácií z divého predka menom perlička štetcovitá (Numida ptilorhyncha), ktorý ešte stále žije v severnej Afrike. Dnes sa Numida ptilorhyncha považuje za synonymum druhu perlička prilbatá/perlička obyčajná/perlička bodkovaná (lat. Numida meleagris). Perlička domáca sa chová najmä pre mäso a vajcia. 

Japonská prepelica pochádza z divého druhu prepelica japonská/prepelica plodná/japonská prepelica divá (Coturnix japonica; staršie: Coturnix coturnix japonica). Bolo zdomácnená v Japonsku. Pôvodne sa chovala ako okrasný vták, dnes sa chová najmä pre vajcia, ale aj pre mäso.

 Z radu husotvaré 
Domáce husi (vrátane domácich zobaní) pochádzajú z dvoch divých druhovM. Eda, Y. Itahashi, H. Kikuchi, G. Sun, K. Hsu, T. Gakuhari, M. Yoneda, L. Jiang, G. Yang, & S. Nakamura, Multiple lines of evidence of early goose domestication in a 7,000-y-old rice cultivation village in the lower Yangtze River, China, Proc. Natl. Acad. Sci. U.S.A. 119 (12) e2117064119, https://doi.org/10.1073/pnas.2117064119 (2022).:
 hus divá (Anser anser) - z nej pochádza hus domáca
 hus labutia/hus labuťovitá/zobaňa labutia/zobaňa labuťovitá (Anser cygnoides; staršie: Cygnopsis cygnopsis/Cygnopsis cygnoides) - z nej pochádza domáca hus labutia, konkrétne napr. plemená labutia hus/hrboľová hus, čínska hus a africká husKUBIŠ, K., BARLÍK, D. Divá hus labutia a z nej odvodené domáce plemená. In: Chovateľ č. 4 2017. S. 8. 
Staršie sa uvádzalo, že domáce husi pochádzajú z minimálne 4 divých druhov.
Domáce husi sa používajú hlavne na produkciu mäsa a peria, v minulosti aj na produkciu pečienky.

Domáce kačice (vrátane domácich pižmoviek) pochádzajú z dvoch/troch divých druhov:
 kačica divá/kačica marcovka (Anas platyrhynchos) [pravdepodobne spolu s kačicou čínskou (Anas zonorhyncha)Rui Liu, Weiqing Liu, Enguang Rong, Lizhi Lu, Huifang Li, Li Chen, Yong Zhao, Huabin Cao, Wenjie Liu, Chunhai Chen, Guangyi Fan, Weitao Song, Huifang Lu, Yingshuai Sun, Wenbin Chen, Xin Liu, Xun Xu, Ning Li. Genomic analyses reveal the origin of domestic ducks and identify different genetic underpinnings of wild ducks. 2020 ]  - z nej [resp. z nich] pochádza kačica domáca
 pižmovka lesklá/kačica pižmová (Cairina moschata) - z nej pochádza pižmová kačica (= kačica pižmová v užšom zmysle).
Staršie sa uvádzalo, že existujú aj domáce kačice vzniknuté z dvoch druhov, ktoré tvoria rod Aix (po slovensky kačička/kačica). 
Domáce kačice sa chovajú pre mäso a perie.

 Iné 
Holub domáci pochádza z holuba divého/holuba skalného (Columba livia), pričom jeho domestikácia sa začala na Blízkom východe. Chová sa ako okrasný vták (resp. pre zábavu), ako poštový holub, pre mäso alebo pre hnojivo.

 Referencie